**Mandag 5. maj 2025, kl. 13:00 Jakob Brønnum**

Tilmelding til Akademiets arrangementer via hjemmesiden af hensyn til kaffe og kiks.

 Få en sms hvis vi aflyser 😊

Smørum kirke

**akademi 2025**

Konfirmandhuset

**Flodvej 73E, Smørum**

Bruce Springsteen giver i sit omfattende og verdensberømte sangværk et betydningsfuldt eksempel på noget, vi ofte ønsker, vi mødte lidt mere af i det offentlige rum, nemlig menneskelig modenhed.

Hans sange over fem årtier viser udviklingen: Oprindelig opfatter han ”den amerikanske drøm” som i det store og hele falleret og ser kun den løsning at søge ”The Promised Land” et andet sted. Men efterhånden indser han, at der er kun den mening i tilværelsen, vi selv giver rum for, der hvor vi er.

Jakob Brønnum er teolog og forfatter til 50 bøger. Springsteenbogen er hans fjerde bog om eksistentiel rockdigtning. Han har desuden skrevet en række eksistensteologiske bøger, foruden godt 20 digtsamlinger og et dusin skønlitterære bøger.

**Torsdag 22. maj 2025, kl. 19:00 Lars Christensen, ph.d. i historie**

De to korte, men intense krige mod Sverige 1657-60 kostede nær Danmark livet som selvstændig stat og førte til tabet af Skåne, Halland og Blekinge.

Danmark blev besat og hærget, først af svenskerne, så af Danmarks allierede. Krigene udfoldede sig fra Trondheim i nord til Guldkysten i syd.

I krigens kølvand fulgte epidemier. 25-30 pct. af befolkningen omkom på tre år.

Krigene ruinerede Danmark og blev afsættet til enevældens indførelse i 1660. Foredraget inddrager den menige danskers vilkår under krigene og kan f.eks. tage udgangspunkt i forholdene i et bestemt område.

Foredraget bygger bl.a. på bogen "Svenskekrigene 1657-60. Danmark på kanten af udslettelse." Kristeligt Dagblads Forlag 2018.

Lars Christensen er ph.d. i historie fra Syddansk Universitet (2004).

**Akademiet forår 2025**

**Mandag 13. januar 2025, kl. 13:00 Erik Ingemann**

I 1973 gennemførte Frode Kristoffersen, Danmarks Radios korrespondent i Vesttyskland, en række interviews med personer, der havde været tæt på Hitler i krigens sidste dage.

Det er folk som storadmiral Karl Dönitz, Hitlers efterfølger og Det Tredje Riges sidste statsoverhoved; Albert Speer, arkitekten, der blev rustnings-minister; Erich Kempka, der var Hitlers chauffør og skaffede benzinen til hans og Eva Brauns ligbål; og piloten Wolfgang Klemusch, der 1. maj 1945 lettede i en vandflyver fra København på en mystisk mission til det indesluttede Berlin.

Men Frode Kristoffersens interviews er aldrig blevet offentliggjort.

Ikke før nu, hvor forfatter Erik Ingemann Sørensen har samlet det enestående materiale i en fortælling om krigens sidste dage.

**Mandag 27. januar 2025, kl. 13:00 Historiker Adam Wagner**

På tur gennem historien om nogle af Europas folkeslag. De er udvalgt som eksempler på de meget forskellige skæbner, som Europas folkeslag har haft.

Det bliver et foredrag, som forhåbentlig kan gøre alle lidt klogere på Europas utrolige mangfoldighed, når det gælder gamle folkeslag, sprog og kulturer. Men også vække til eftertanke, for mange små folk er svundet ind eller måske helt forsvundet i tidens løb.

**Mandag 10. februar 2025, kl. 13:00 Fhv. skoleinspektør Johnnie Pedersen**

Hvorfor blev H.C. Andersen verdensberømt? Den mest verdensberømte dansker blev berømt efter at have skrevet nogle eventyr.

**Mandag 24. februar 2025, kl. 13:00 Kirkeværge Lars Friis**

Kirkeværge Lars Friis fortæller sin egen og Ledøjes historie. Lars Friis har boet i Ledøje siden 1983 og har altid interesseret sig for byens historie.

Sideløbende med sin interesse for historie har han også selv været med til at påvirke området, da han i 16 år var medlem af Ledøje Smørum Byråd.

Som formand for Teknisk Udvalg har Lars Friis været med til at udvikle

Ledøje-Smørum området, projektere nye veje og nye bebyggelser primært i kommunens vestlige område.

Også på fritidsbasis har Lars Friis være meget aktiv og igennem de seneste 10 år formand for Dansk Petanque Forbund.

Lars Friis vil fortælle sin egen verdenshistorie set fra Ledøje, hvor mange informationer blev fortalt af byens borgere hen over disken i Kræmmerhuset – Ledøjes sidste butik, som lukkede i 1996.

**Mandag 10. marts 2025, kl. 13:00 Lene Rønholt Møller**

Oscar Wilde (1854-1900) var en lysende stjerne i det engelske kulturliv, begavet, berømt og feteret. Da han var sidst i trediverne, mødte han sin skæbne i form af den unge, smukke Lord Alfred Douglas, kaldet Bosie. I løbet af de næste år udrullede sig en skandale, som sjældent er set lignende i England, og Wildes fald fra tinderne var fuldkomment.

Et hovedsageligt biografisk foredrag med referencer til Dorian Grays billede og andre af Wildes værker.

**Mandag 24. marts 2025, kl. 13:00 Tove Udsholt**

Tove Udsholt fortæller om, hvordan det var at blive gemt hos en fremmed fiskerfamilie i oktober 1943, da hendes mor, som var jøde, måtte flygte til Sverige på grund af jødeforfølgelsen. Og hvordan livet blev totalt ændret for hendes liv, moderens liv og plejefamiliens liv. Krig og flugt sætter spor.

**Mandag 7. april 2025, kl. 13:00 Kåre Fog**

Thorvald Larsen (1880 – 1947) var kunstmaler. Han boede det meste af sit liv i Måløv og derefter ved Løje sø syd for Veksø.

Hans mange malerier er stort set alle malet udendørs. Når man betragter malerierne, kan man dels glædes over deres kunstneriske kvalitet og dels blive fascineret af, hvordan landskabet har ændret sig siden den gang.

Et stort antal af hans malerier opbevares af Thorvald Larsen Selskabet.

Tilmelding til Akademiets arrangementer via kirkens hjemmesiden af hensyn til kaffe og kiks. Få en sms, hvis vi aflyser 😊

WWW.LS-KIRKER.DK

Smørum Kirke